b'\n_START_ARTICLE_\nFerrari F2002\n_START_SECTION_\nOsebje za F2002\n_START_PARAGRAPH_\nVe\xc4\x8dino ve\xc4\x8djih izbolj\xc5\xa1al v dizajnu dirkalnika Ferrari F2002 je napravil Ju\xc5\xbenoafri\xc4\x8dan  Rory Byrne, motor pa je bil delo Paola Martinellija. Projekt je nadzoroval tehni\xc4\x8dni direktor Ross Brawn. Pri projektu pa je sodelovala \xc5\xa1e vrsta sodelavcev.\n_START_SECTION_\nKoncept in dizajn\n_START_PARAGRAPH_\nPredhodnik Ferrari F2001 je bil uspe\xc5\xa1en in je mo\xc5\xa1tvu prinesel oba naslova, kljub temu pa F2002 ne sloni na lanskoletnem modelu, ampak je revolucionarni dirkalnik s kopico novih komponent, izbolj\xc5\xa1av in novih tehnologij. Od za\xc4\x8detka devetdesetih je Ferrari uporabljal enak koncept menjalnika in \xc4\x8deprav je bil stari menjalnik zelo uspe\xc5\xa1en, so za sezono 2002 izdelali povsem novega. Nov menjalnik je bil iz ultra lahkega in trdnega titana, kar je zmanj\xc5\xa1alo njegovo te\xc5\xbeo za 15% ter zni\xc5\xbealo njegovo te\xc5\xbei\xc5\xa1\xc4\x8de. Nov koncept dizajna je dovoljeval napredek pri aerodinami\xc4\x8dni u\xc4\x8dinkovitosti zadnjega dela._NEWLINE_Toda posledice novega menjalnika, ki je zahteval spremembo aerodinamike na zadnjem delu, je bilo, da so aerodinami\xc4\x8dne izbolj\xc5\xa1ave zaostajale, zato na za\xc4\x8detku sezone ni bilo mogo\xc4\x8de izkoristiti vseh prednosti novega dizajna. Tako da je Ferrari \xc5\xa1e dva meseca po za\xc4\x8detku sezone nadaljeval z delom na F2002  in ga predstavil na tretji dirki za Veliko nagrado Brazilije, pred tem pa nastopalo z izbolj\xc5\xa1anim lanskoletnim F2001, ki pa je \xc5\xbee imel nov motor Ferrari 051 2002._NEWLINE_Ostale izbolj\xc5\xa1ave dirkalnika so \xc5\xa1e direktno prestavljanje v menjalniku brez sklope, nov sistem proti zdrsu pogosnkih koles in aerodinami\xc4\x8dno oblikovan periskopski izpu\xc5\xa1ni sistem. Kasneje v sezoni so dodali \xc5\xa1e sistem, ki je vro\xc4\x8de izpu\xc5\xa1ne pline uporabil za aerodinami\xc4\x8dni efekt ter mo\xc5\xbenost, da so izpu\xc5\xa1ni sistem dvignili vi\xc5\xa1je, saj je prej\xc5\xa1nji sistem povzro\xc4\x8dal pregrevanje zadnjega vzmetenja in ostalih komponent na zadnjem delu dirkalnika.\n_START_SECTION_\nDirke\n_START_PARAGRAPH_\n\xc5\xbde na prvi dirki za Veliko nagrado Brazilije je Michael Schumacher zmagal in nadaljeval tradicijo zmag novih dirkalnikov na prvi dirki \xc5\xbee od sezone 1999. Michael Schumacher je z drugega \xc5\xa1tartnega mesta dosegel lahko zmago pred bratom Ralfom z Williamsom. Sledila je dominanca Ferrarija, ki je Formula 1 ni videla od McLarnove v sezoni 1988. Schumacher je dosegel \xc5\xa1e deset zmag, rekord po \xc5\xa1tevilu zmag v eni sezoni, in osvojil naslov \xc5\xbee na enajsti dirki sezone za Veliko nagrado Francije. Oba Ferrarijeva dirka\xc4\x8da sta bila z lahkoto prvi in drugi v dirka\xc5\xa1kem prvenstvu, Ferrari pa je osvojil toliko to\xc4\x8dk, kot vsa druga mo\xc5\xa1tva skupaj - 221._NEWLINE_Dirkalnik F2002 je bil konkuren\xc4\x8den tudi v za\xc4\x8detku sezone 2003, ko je na Veliki nagradi San Marina Schumacher osvojil njegovo zadnjo zmago, preden ga je zamenjal nov F2003-GA.'